Diari Oficial de la Generalitat Valenciana


Sumari del DOGV 9081, del 11-05-2021 (2021/4728)

RESOLUCIÓ de 2 de maig de 2021, del director general de Funció Pública, per la qual s'eleva a definitiva la llista provisional de persones admeses i excloses per a les proves selectives d'accés, i es fa pública la data de celebració de l'exercici, per a la cobertura dels llocs oferits mitjançant la convocatòria 42/18, pertanyents al cos especialistes d'atenció sociosanitària de l'Administració de la Generalitat, C1-12, torn de promoció interna i persones amb diversitat funcional, corresponents a les ofertes d'ocupació pública de 2017 i 2018 per a personal de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9081

Data del DOGV
:   11-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/4728


Data del document
:   02-05-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 2 de maig de 2021, del director general de Funció Pública, per la qual s'eleva a definitiva la llista provisional de persones admeses i excloses per a les proves selectives d'accés, i es fa pública la data de celebració de l'exercici, per a la cobertura dels llocs oferits mitjançant la convocatòria 42/18, pertanyents al cos especialistes d'atenció sociosanitària de l'Administració de la Generalitat, C1-12, torn de promoció interna i persones amb diversitat funcional, corresponents a les ofertes d'ocupació pública de 2017 i 2018 per a personal de l'Administració de la Generalitat. [2021/4728]  
  
  
Mitjançant la Resolució de 5 de març de 2020 (DOGV 8760, 12.03.2020), del director general de Funció Pública, es va publicar la llista provisional de persones admeses i excloses per a les proves selectives d'accés al cos objecte d'aquesta resolució.  
D'acord amb el que s'estableix en l'apartat 2 de l'article 15 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en les bases de l'Ordre 44/2019, de 5 de desembre, de la Conselleria de Justícia, Interior i Administració Pública (DOGV 8696, 12.12.2019), i una vegada transcorregut el termini de reclamacions i esmenes i resoltes aquestes, la direcció general amb competències en matèria de funció pública elevarà a definitiva la relació de persones admeses i excloses mitjançant una resolució que es publicarà en el Diari Oficial de la Generalitat Valenciana, i en la qual s'indicaran la data, el lloc i l'hora de començament del primer exercici en un termini no inferior a quinze dies hàbils respecte a la celebració, així com l'ordre de crida de les persones aspirants, segons el sorteig a què es refereix l'apartat 1 de l'article 17, del mencionat Decret 3/2017.  
  
Per tot això, resolc:  
  
Primer  
Elevar a definitiva les llistes provisionals de persones admeses i excloses per a les proves selectives d'accés al cos especialistes d'atenció sociosanitària de l'Administració de la Generalitat, C1-12, torn d'accés promoció interna i diversitat funcional, convocatòria 42/18, una vegada resoltes les reclamacions i esmenats els defectes. Les llistes esmentades queden recollides en els següents annexos:  
Annex I: persones admeses a les proves selectives.  
Annex II: persones excloses de les proves selectives.  
  
Segon  
Convocar les persones admeses que figuren en l'annex I, a la realització de l'exercici, que tindrà lloc el pròxim dia 5 de juny de 2021, a les 11.00 h, en la Universitat d'Alacant, Aulari II del campus de Sant Vicent del Raspeig, carretera de Sant Vicent del Raspeig, s/n, 03373 Sant Vicent del Raspeig.  
L'ordre de crida dels aspirants començarà amb la lletra «F», d'acord amb el resultat del sorteig celebrat el dia 7 de gener de 2019 (DOGV 8473, 28.01.2019).  
Les persones admeses hauran d'acreditar la seua identitat mitjançant el DNI, NIE, passaport o permís de conduir emés a Espanya, sense que, a aquest efecte, s'admeten fotocòpies compulsades d'aquests documents. Així mateix, hauran d'assistir-hi proveïts del document acreditatiu de la presentació de la sol·licitud d'admissió a les proves i portar, necessàriament, bolígraf blau o negre.  
Amb l'antelació adequada es publicaran en el web la distribució d'aules i les instruccions sanitàries pertinents per a la realització de la prova, que seran d'obligat coneixement i compliment. L'incompliment d'aquesta obligació podrà ser causa d'exclusió de la realització de la prova.  
De conformitat amb el que es disposa en l'apartat 3 de l'article 17 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en relació amb les bases de la convocatòria, les persones convocades perdran el seu dret quan es personen als llocs de celebració una vegada iniciades les proves o quan no hi assistisquen, encara que es dega a causes justificades.  
  
La present resolució posa fi a la via administrativa i, contra aquesta, podrà interposar-se un recurs potestatiu de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant del mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant dels jutjats contenciosos administratius de València, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjudici que les persones interessades puguen fer ús, si escau, de qualsevol altre que estimen procedent.  
  
València, 2 de maig de 2021.- El director general de Funció Pública: David Alfonso Jarque.  
  
ANNEX I / ANEXO I  
Llistat definitiu d'admesos a les proves - Convocatòria 42/18  
Listado definitivo de admitidos a las pruebas - Convocatoria 42/18  
  
Torn promoció interna - Modalitat A: vertical  
Turno promoción interna - Modalidad A: vertical  
  
Província d'Alacant / Provincia de Alicante  
  
DNI Cognom 1 / Apellido 1 Cognom 2 / Apellido 2 Nom / Nombre  
\*\*\*7594\*\* ALCARAZ MARTINEZ CONCEPCION  
\*\*\*9374\*\* BEVIA IBORRA ISMAEL FRANCISCO  
\*\*\*2479\*\* FLORES LOPEZ MARIA AMPARO  
\*\*\*7953\*\* LOPEZ CORBALAN FRANCISCA  
\*\*\*4405\*\* MORA ALCANTU ANTONIA  
  
  
  
ANNEX II / ANEXO II  
Llistat definitiu d'exclosos de les proves - Convocatòria 42/18  
Listado definitivo de excluidos de las pruebas - Convocatoria 42/18  
  
DNI Cognom 1 / Apellido 1 Cognom 2 / Apellido 2 Nom / Nombre Motius / Motivos  
\*\*\*9016\*\* ARMESTO RODRIGUEZ GLORIA MARIA 1  
\*\*\*7022\*\* BENAGES MARIN SONIA 1  
\*\*\*4071\*\* DIAZ CASTAÑO RAQUEL 5  
\*\*\*2645\*\* GONZALEZ VALERO CARLA 1, 2, 3, 4  
\*\*\*5725\*\* INIESTA JIMENEZ ROCIO 1, 2, 3, 4  
\*\*\*9303\*\* MONFORT GUINOT PAULA 2, 3, 4  
\*\*\*9175\*\* PIERA VENTURA MARIA AMPARO 1, 6  
\*\*\*9664\*\* ROSA DIAZ VICENTE MANUEL 1, 2, 3, 4  
\*\*\*6339\*\* ROURES SAURA ANA MARIA 1  
\*\*\*8590\*\* SALVADOR DELGADO MARIA ANGELES 1, 6  
  
  
1. No reuneix la titulació exigida. / No reúne la titulación exigida.  
2. No funcionari de carrera del grup requerit dins del termini de presentació d'instàncies. / No funcionario de carrera del grupo requerido dentro del plazo de presentación de instancias.  
3. No reuneix antiguitat requerida. / No reúne antigüedad requerida.  
4. Inscripció a convocatòries concurrents. / Inscripción a convocatorias concurrentes.  
5. Desisteix del procediment. / Desiste del procedimiento.  
6. No exempció titulació d.t. 15 Llei 10/2010 / No exención titulación d.t. 15 Ley 10/2010.